### מדריך למורה

### מסכת ביכורים פרק ג משנה ח

# סלי הביכורים

התורה אומרת שאת הביכורים יש לשים בטנא - 'ושמת בטנא'. במשנה זו אנו לומדים שגם לטנא הייתה משמעות. העשיירים היו מביאים את הביכורים בטנא יפה ומכובד שעשוי מכסף וזהב, העניים (שכנראה לא היו עניים ממש, שכן רק מי שיש לו קרקע מביא ביכורים!) מביאים שסלי נצרים מערבה, שהיו עושים בעצמם, וזו הסיבה שדווקא את הסלים שלהם היו נותנים לכהנים, ואילו העשירים היו לוקחים את הכלים חזרה הביתה.

**משך ההוראה**: שיעור אחד.

נוסח המשנה

## הָעֲשִׁירִים מְבִיאִים בִּכּוּרֵיהֶם בִּקְלָתוֹת שֶׁל כֶּסֶף וְשֶׁל זָהָב.

## וְהָעֲנִיִּים מְבִיאִין אוֹתָם בְּסַלֵּי נְצָרִים שֶׁל עֲרָבָה קְלוּפָה,

## וְהַסַּלִּים וְהַבִּכּוּרִים נִתָּנִין לַכֹּהֲנִים.

מבנה:

המשנה שלנו עוסקת בשני סוגים של אנשים.

המשפט הראשון במשנה עוסק ב\_\_\_\_\_\_.

המשפט השני במשנה עוסק ב\_\_\_\_\_\_.

תוכן

עיינו היטב בתרשים **הכאמד"ט** של המשנה:

הָעֲשִׁירִים

וְהָעֲנִיִּים

מְבִיאִים בִּכּוּרֵיהֶם **בִּקְלָתוֹת** שֶׁל כֶּסֶף וְשֶׁל זָהָב.

מְבִיאִין אוֹתָם **בְּסַלֵּי נְצָרִים** שֶׁל עֲרָבָה קְלוּפָה,

הקלתות היו מוחזרות למביא הביכורים

**וְהַסַּלִּים** וְהַבִּכּוּרִים נִתָּנִין לַכֹּהֲנִים.

יש לשים לב ולציין בפני התלמידים מדוע המשבצת הבלנה היא כזו – שכן אלו דברי הסבר שלנו ולא חלק מהמשנה.

התלמידים ישיבו על השאלות על פי מה שלמדו בתרשים:

1. "והעניים מביאין **אותם** בסלי נצרים של ערבה קלופה".

למה הכוונה במילה **אותם**?

1. הַעֲתיקו למחברת את המשפטים והשלימו בכל משפט עשירים או עניים:
2. ה\_\_\_\_\_ היו מביאים את הביכורים בסלים מצופים כסף או זהב.
3. ה\_\_\_\_\_ היו מביאים את הביכורים בסלי נצרים.
4. ה\_\_\_\_\_ היו מקבלים בחזרה את הסלים.
5. ה\_\_\_\_\_ היו נותנים את הסלים לכהנים במתנה.

משמעות

חגי: למה דווקא סלי הביכורים של העניים היו ניתנים לכהנים במתנה?

אבא: העשירים מביאים את הביכורים בסל שהוא אמנם יקר, אך הם לא טרחו בעצמם להכין אותו אלא קנו אותו.

לעומת זאת, העניים מביאים את הביכורים בסל שהוא אמנם זול ופשוט, אך הם הכינו אותו בעצמם.

יעל: תחשוב איזו הרגשה טובה יש לאדם הפשוט בידיעה שהסל שלו שווה משהו, שהוא מסוגל להעניק משלו לאחרים ולא רק להיעזר באחרים.

חגי: זה באמת יפה. מי שקונה את סל הביכורים – שייקח אותו חזרה. אך מי שטורח ומכין – מעריכים את ההשקעה שלו!

משימה:

כִּתבו על משהו שטרחתם עבורו ואחרים העריכו את השקעתכם. כיצד הרגשתם?

מושגי תוכן

**ושמת בטנא**

בפרשת הביכורים נאמר:

וְלָקַחְתָּ מֵרֵאשִׁית כָּל פְּרִי הָאֲדָמָה אֲשֶׁר תָּבִיא מֵאַרְצְךָ אֲשֶׁר ה' אֱ-לֹהֶיךָ נֹתֵן לָךְ, **וְשַׂמְתָּ בַטֶּנֶא**, וְהָלַכְתָּ אֶל הַמָּקוֹם אֲשֶׁר יִבְחַר ה' אֱ-לֹהֶיךָ לְשַׁכֵּן שְׁמוֹ שָׁם.

מהמילים "**ושמת בטנא**" למדו חכמים שאת הביכורים צריך לשים בתוך סל, וכך להביאם לבית המקדש.